To af Skagens omdiskuterede markiser i gadebilledet var onsdag aften endnu engang til debat - denne gang i byrådssalen i Frederikshavn Kommune. For hvor Foldens Hotel allerede i slutningen af januar fik dispensation til at beholde sin ellers planlovsstridige markise på facen, skulle Greens Pub og Old Irish Pub i Havnegade ud i endnu en omgang for at forsøge at få kommunen til at udvise samme storsind. Men lige lidt hjalp det. Ingen af de to steder fik dispensation, men i stedet besked på at pille deres markiser ned og i stedet opsætte parasoller til sommerens udeserveringer. Markiserne får dog lov til at blive siddende, til sagen har været omkring Natur- og Miljøklagenævnet.

Referat:
Greens Pub og Old Irish Pub fik onsdag aften nej til dispensation til deres markiser i Havnegade.